ધ ફ્રિડમ ટ્રેઇલ ; બોસ્ટનમાં ફરવાની શરુઆત થાય એટલે સૌ પ્રથમ તો ધ ફ્રિડમ ટ્રેઇલ જવું જ પડે.લગભગ અઢી માઇલ જેટલો વિસ્તાર ધરાવતી જગ્યા એટલે બોસ્ટનનો સૌથી શ્રેષ્ઠ માર્ગ જ્યાં બોસ્ટનને જાણવાનો,વધુ પરિચિત થવાનો અને આરામથી ટહેલતા ટહેલતા રાષ્ટ્રિય ક્રાંતિના તમામ લેન્ડમાર્ક ને ઓળખવાનો વિસ્તાર.આ ફ્રિડમ ટ્રેઇલ પ્રવાસીઓને લગભગ ૧૬ જેટલી ઐતિહાસિક જગ્યાનો,લગભગ ૨ શતાબ્દીના અમેરિકાના અતિ મહત્વના ભૂતકાળનો પરિચય કરાવે છે.ફ્રિડમ ટ્રેઇલ ની મુલાકાત એટલે અમેરિકાના ભૂતકાળની સાથે વર્તમાન સમયની તાશીર જોવાનો લ્હાવો.